  Майя Бывальцева Следж-хоккеен шудонъя «Удмуртия» команда Москвалэн Кубокез понна вожвылъяськонын кыкетӥ инты басьтӥз. Со сярысь ивортэмын «ВКонтакте» мерлыко вотэсын Удмуртиысь следж-хоккейлэн группаяз. Элькунысьтымы следж-хоккеистъёс куинь пумиськон пӧлысь кыказ кужмогес луэмзэс возьматӥзы. Нырысетӥ шудонзэ «Удмуртия» Москваысь «Звездаен» ортчытӥз но 1:0 лыдын вормиз. «Тӧдьы Гондыръёсты» 2:1 лыдын азьпалтӥзы, гол пыртӥзы Евгений Петров но Максим Калачёв. Куинетӥ пумиськонын — Москва улосвылысь «Фениксэн» — вормись шараяськиз буллитъёсъя гинэ, таяз радэ удалтӥз Москва палъёслы — 3:2. Москвалэн Кубокез понна вожвылъяськонын вормисе потӥз Москва улосвылысь «Феникс». Куинетӥ интыын — Москваысь «Белые медведи» команда. Тодэ вайытом, следж-хоккеен шудонъя Москвалэн Кубокез понна вожвылъяськонъёс Россилэн шоркараз ортчизы 19–21 гудырикошконэ. Турнире 4 командаос пыриськизы. Тегъёс: Спорт Ижкар Москва Следж-хоккей Удмуртия Россия  